ส่วนที่ 1

ข้อมูลสรุป (Executive Summary)

บริษัท ยูเนี่ยนพลาสติก จำกัด (มหาชน) ประกอบธุรกิจ การผลิตผลิตภัณฑ์ และชิ้นส่วนพลาสติก
โดยกรรมวิธีฉีดขึ้นรูป รวมถึงการผลิตแม่พิมพ์ฉีดพลาสติกสินค้าส่วนใหญ่ ขายให้กับบริษัท สหยูเนี่ยน
จำกัด (มหาชน) นำไปจัดจำหน่าย
เพื่อการบริหารการตลาดของบริษัทส่วนใหญ่เป็นผู้ประกอบการที่มีโรงงานประกอบสินค้าสำเร็จรูป
เช่น โรงงานประกอบรถยนต์
จักรยานยนต์และเครื่องใช้ไฟฟ้าสำหรับในปี2549บริษัทมีคู่แข่งที่สำคัญประมาณ 5 ราย
เมื่อเทียบกับบริษัทแยกเป็นขนาดใหญ่ 3 ราย และขนาดกลาง 2
รายส่วนรายได้หลักจากการรับจ้างฉีดชิ้นส่วนพลาสติกและผลิตแม่พิมพ์มีรายได้เรียงตามลำดับคือ 966
ล้านบาทและ100ล้านบาทซึ่งรายได้ในการผลิตแม่พิมพ์เพิ่มขึ้นจากปี2548ประมาณร้อยละ 27

ดังนั้นสินค้าของบริษัทจึงถือว่าเป็นสินค้าที่มีมาตรฐานด้านคุณภาพสูงกว่าผลิตภัณฑ์พลาสติกโดยทั่วไป
ปัจจุบันบริษัทมีเครื่องฉีดพลาสติกรวม 104 เครื่อง และเครื่องจักรผลิตแม่พิมพ์รวม 32 เครื่อง
โดยมีโรงงานอยู่ที่กรุงเทพมหานคร 1 แห่ง และโรงงานสาขาบางปะกง ที่จังหวัดฉะเชิงเทราอีก 1
แห่ง

สำหรับความเสี่ยงที่สำคัญๆบริษัทได้เปิดเผยอยู่แล้วในหัวข้อ”ปัยจัยความเสี่ยง” หน้าที่3

ในด้านการจัดการโครงสร้างกรรมการบริษัท ประกอบด้วยกรรมการ 2 ชุด คือ
คณะกรรมการบริษัทและคณะกรรมการตรวจสอบ
ซึ่งกำหนดอำนาจหน้าที่และความรับผิดชอบรวมถึงผลตอบแทนชัดเจนคณะกรรมการบริษัทมีแนวทางในการกำกับดูแลกิจการให้สอดคล้องกับข้อพึงปฏิบัติที่ดีของกรรมการบริษัทจดทะเบียน
ตามแนวทางตลาดหลักทรัพย์

สำหรับโครงสร้างกลุ่มบริษัทผู้ถือหุ้น 3
รายแรกยังคงเดิมคือเป็นกลุ่มผู้ถือหุ้นบริษัทในประเทศเรียงตามลำดับผู้ถือหุ้นรายใหญ่ คือบริษัท
สหยูเนี่ยน จำกัด(มหาชน),บริษัท ศรีไทยซุปเปอร์แวร์ จำกัด(มหาชน)และบริษัท กรุงเทพประกันภัย
จำกัด(มหาชน)รายการที่เกี่ยวข้องกันโดยการมีผู้ถือหุ้น
และหรือมีกรรมการร่วมกันส่วนนโยบายการกำหนดราคาซื้อขายสินค้าเป็นไปตามปกติธุรกิจคือตามราคาตลาด

สำหรับผลประกอบการของบริษัท ยอดขายโดยรวมอยู่ที่ 1,066 ล้านบาทลดลง จากปี 2548 จำนวน
75 ล้านบาท คิดเป็นร้อยละ 6.60 และมีกำไรสุทธิในปี 2549 เท่ากับ 83 ล้านบาท เพิ่มขึ้นจากปี
2548 จำนวน 41 ล้านบาท คิดเป็นร้อยละ 97.40 ด้านต้นทุนขายลดลง 135
ล้านบาทคิดเป็นร้อยละ 13.13 จากปีก่อน

ในปี 2549
ที่ผ่านมาเศรษฐกิจในประเทศมีความไม่แน่นอนจากปัจจัยทั้งภายในและภายนอกประเทศหลายประการ
เนื่องจากในประเทศเกิดการเปลี่ยนแปลงทางการเมืองในเดือนกันยายนและอัตราแลกเปลี่ยนค่าเงินบาทที่แข็งค่าขึ้นอย่างมากในช่วงครึ่งปีหลัง
ส่งผลให้ความมั่นใจของนักลงทุนต่างประเทศต่อทิศทางเศรษฐกิจของประเทศลดลง
ทำให้หลายประเทศชะลอการลงทุนในประเทศไทยออกไป
อีกทั้งในต่างประเทศยังมีกรณีการทดลองขีปนาวุธในคาบสมุทรเกาหลี
และความรุนแรงในตะวันออกกลาง ทำให้ระดับราคาน้ำมันดิบในตลาดโลก
ราคาน้ำมันสำเร็จรูปในประเทศและราคาเม็ดพลาสติกปรับตัวสูงขึ้นตามกัน
ส่งผลให้ต้นทุนการผลิตสูงขึ้นตามไปด้วย อีกทั้งการแข่งขันในตลาดมีความรุนแรงมากขึ้น
โดยเฉพาะอุตสาหกรรมผลิตเครื่องใช้ไฟฟ้ามีการแข่งขันรุนแรงด้านราคา
รวมทั้งมีข้อกำหนดในการควบคุมสารปนเปื้อนสำหรับสินค้าที่มีการส่งออกไปยังกลุ่มประเทศยุโรป
บริษัทฯ
จึงต้องรับภาระในการทดสอบและรับรองผลิตภัณฑ์ตามเกณฑ์ข้อกำหนดดังกล่าวทางด้านอุตสาหกรรมการผลิตรถจักรยานยนต์มียอดขายเติบโตต่ำกว่าประมาณการมากเนื่องจากผู้บริโภคในประเทศขาดความมั่นใจ
ส่วนทางด้านรถยนต์ก็มีการผลิตเพิ่มขึ้นในอัตราต่ำโดยเฉพาะรถบรรทุกเล็ก

(รถปิกอัพ)
อย่างไรก็ตามบริษัทพยายามรักษาความสามารถในการแข่งขันโดยมุ่งมั่นรักษาความพึงพอใจของลูกค้าและพัฒนาคุณภาพของสินค้าและการจัดการอย่างมีประสิทธิภาพภายใต้มาตรฐานสากลได้แก่ระบบมาตรฐาน
ISO9000:2000,ISO/TS16949และ ISO14001
เพื่อให้สินค้าและบริการของบริษัทเป็นที่ยอมรับทั้งด้านคุณภาพและเป็นมิตรต่อสิ่งแวดล้อม

นอกจากนี้บริษัทฯได้นำเกณฑ์รางวัลคุณภาพแห่งชาติ (TQA)
มาเป็นแนวทางในการพัฒนาระบบการจัดการให้สอดคล้องกับการเปลี่ยนแปลงของลูกค้าและตลาดเพื่อทำให้บริษัทมีความสามารถในการแข่งขันกับผู้ผลิตทั้งในและต่างประเทศ
ภายใต้การบริหารงานที่โปร่งใสและรับผิดชอบต่อผู้ถือหุ้นตามแนวทางบรรษัทภิบาลที่ดี